บอกเกี่ยวกับ LazLOOK ศูนย์รวมแฟชั่น เพื่อตอบโจทย์ Gen Z
Lazadaกับเป้าหมาย Fashion Destination สำหรับ Gen Z  จับตา ‘สินค้าแฟชัน’ ปี ’64 โตกระฉูดเกือบ 170% แม้จะขึ้นแท่นเป็นแพลตฟอร์มอีคอมเมิร์ซ ที่ได้รับความนิยมจากนักชอปชาวไทยเป็นอันดับหนึ่ง แต่ Lazada ไม่เคยหยุดต่อยอดฟีเจอร์ สินค้า และบริการ เพื่อมอบประสบการณ์ใหม่ๆ แก่ผู้บริโภค และตอบรับกับเทรนด์การซื้อสินค้าออนไลน์ จากเทรนด์ในปี 2564 ที่ Lazada เปิดเผยสถิติว่า สินค้าแฟชั่น เป็นหนึ่งหมวดสินค้าที่มีการเติบโตอย่างน่าสนใจ ซึ่งในปีที่ผ่านมาก็มียอดขายเติบโตถึงเกือบ 170% เมื่อเทียบข้อมูลระหว่าง 1 ม.ค. – 31 ธ.ค. ปี 2563 และ ปี 2564 โดย 5 สินค้าที่มีผู้ค้นหาสูงสุด ได้แก่ เสื้อกันหนาว รองเท้าผู้หญิง กระเป๋าสะพายผู้หญิง กางเกงผู้หญิง และเสื้อผ้าผู้หญิง แน่นอนว่ามาตรการล็อกดาวน์และการปิดห้าง เพื่อลดความเสี่ยงในการแพร่ระบาด COVID-19 เป็นหนึ่งปัจจัยที่สนับสนุนให้ผู้บริโภคต้องเปลี่ยนช่องทางการซื้อผ่านออนไลน์แทน ส่งผลให้การช้อปออนไลน์ได้กลายเป็นพฤติกรรมที่คุ้นเคยของคนทุกกลุ่มในปัจจุบันไปแล้ว โดยเฉพาะอย่างยิ่งของ Gen Z และ Millennials ที่มีพฤติกรรมชอปสินค้าในกลุ่มแฟชันสูงที่สุด  Gen Z กลุ่มคนรุ่นใหม่ ที่แบรนด์ต้องการเข้าไปนั่งในใจมากที่สุด Gen Z คือกลุ่มคนที่มีช่วงอายุระหว่าง 18 – 24 ปี และนับว่าเป็นคลื่นลูกใหม่ที่มีวิถึการใช้ชีวิตที่เปลี่ยนแปลงไปจาก Generation ก่อนๆ เนื่องจากพวกเขาเติบโตมาพร้อมกับโลกแห่งความก้าวหน้า และนวัตกรรมทางด้านเทคโนโลนีดิจิทัลอันไร้ขีดจำกัด ส่งผลต่อความสนใจ พฤติกรรมการเลือกอุปโภคบริโภค รวมถึงยังตอบรับกับกระแสและเทรนด์ต่างๆ ที่ทันสมัยผ่านโซเชียลมีเดียได้อย่างรวดเร็ว นอกจากการตอบโจทย์เทรนด์แฟชันให้ลูกค้าแล้ว LazLOOK ยังมีจุดเด่นในการเป็นศูนย์รวมไอเทมแฟชั่นของ Lazada ด้วยจำนวนร้านค้าแฟชันมากกว่า 130,000 ร้านในแพลตฟอร์ม จึงเปรียบเสมือนคลังสินค้าแฟชันราคาคุ้มค่าขนาดใหญ่ที่สุดแห่งหนึ่งในประเทศไทย ไม่ว่าจะแฟชันแนวสตรีท หรูหรา วัยทำงาน ท่องเที่ยว ลุคสบายๆ หรือแม้แต่แนวแฟนซี LazLOOK ก็ตอบโจทย์ได้ทุกไลฟ์สไตล์  เทคนิคตามหาสินค้าตรงใจ ต้องอ่าน ‘รีวิว’ ก่อนซื้อ ทั้งหมดนี้ แม้จะชัดเจนว่า Lazada ตั้งใจให้ LazLOOK ตอบโจทย์ด้านแฟชันอย่างครบครัน แต่ก็ต้องยอมรับว่าด้วยรูปแบบของ Lazada กับการเป็นแพลตฟอร์มออนไลน์ ซึ่งสินค้าที่ลงขายต้องระบุรายละเอียดอย่างครบถ้วน ก็ยังมีภาพ วิดีโอ รวมถึงรีวิวจากลูกค้า ซึ่งเป็นองค์ประกอบสำคัญที่นักชอปออนไลน์ต้องการพิจารณาประกอบการตัดสินใจ ยิ่งย้ำว่า LazLOOK สามารถไปถึงเป้าหมายในการเป็นจุดหมายปลายทางของการเลือกซื้อสินค้าแฟชั่นของ Gen Z ได้อย่างแน่นอน